কুতুবী জানান,তার জায়গা জবরদখলের জন্য হামলাকারীরা বিভিন্ন সময় তাকে প্রাণনাশের হুমকি দিয়ে আসছিলো। বেশ কয়েকবার নদী পথে যাতায়াতের সময় তার ওপর হামলার চেষ্টা চালায়। ঘটনার প্রেক্ষিতে তিনি ২০০৪ সালের ১১ জানুয়ারি হামলাকারীদের বিরুদ্ধে কোতয়ালী থানায় সাধারণ ডায়েরি করেন। এর কিছুদিন পর তার বাড়িতে হামলা হলে স্থানীয়ভাবে মীমাংসা করেন এলাকার গণ্যমান্য ব্যক্তিবর্গ। মুচলেকা দিয়ে অভিযুক্ত নুরুল হক এ ধরনের ঘটনা আর ঘটবেনা বলে অঙ্গীকার করে। কিন্তু গত শুক্রবার ও সোমবার তারা  একই ঘটনার পুনরাবৃত্তি ঘটায়। কুতুবি অভিযোগ করে প্রতিপক্ষের ভয়ে এলাকার কেউ মুখ খুলতে সাহস পায়না। এলাকাবাসীর পরামর্শে প্রাণের ভয়ে সোমবার তিনি দিনভর থানায় বসে থাকেন।